b'\n_START_ARTICLE_\nEvangelis gn\xc3\xb2stics\n_START_PARAGRAPH_\nEls Evangelis gn\xc3\xb2stics s\xc3\xb3n una col\xc2\xb7lecci\xc3\xb3 de 52 textos antics basats en els ensenyaments de diversos l\xc3\xadders espirituals, escrits entre el segle II i el segle IV dC. Alguns estudiosos consideren que els Oracles de Jes\xc3\xbas -una hipot\xc3\xa8tica col\xc2\xb7lecci\xc3\xb3 de frases fetes de Jes\xc3\xbas de Natzaret- utilitzades en l\'elaboraci\xc3\xb3 de l\'Evangeli de Tom\xc3\xa0s, redactat al voltant del 140 dC, inclouen algunes tradicions encara m\xc3\xa9s antigues que els evangelis del Nou Testament, possiblement de la segona meitat del segle\xc2\xa0i aC. Aquests evangelis no s\xc3\xb3n part del c\xc3\xa0non est\xc3\xa0ndard per la major part de les branques del cristianisme, i per aix\xc3\xb2 formen part del que s\'anomenen evangelis ap\xc3\xb2crifs. Novel\xc2\xb7les i pel\xc2\xb7l\xc3\xadcules recents sobre els evangelis n\'han incrementat l\'inter\xc3\xa8s p\xc3\xbablic._NEWLINE_La paraula gnosticisme prov\xc3\xa9 de la paraula grega gnosi, que significa "coneixement", i que en la filosofia grega sovint significa  "il\xc2\xb7luminaci\xc3\xb3". Alguns estudiosos segueixen defensant que va ser clau per l\'emerg\xc3\xa8ncia de la filosofia gn\xc3\xb2stica i els moviments religiosos. Generalment s\'accepta que el gnosticisme era un moviment jueu que va sorgir directament com una reacci\xc3\xb3 del Cristianisme. Els Pares gn\xc3\xb2stics representen un segment de la comunitat cristiana primitiva que creia que la salvaci\xc3\xb3 no estava en l\'adoraci\xc3\xb3 de Crist, sin\xc3\xb3 en un aprenentatge ps\xc3\xadquic per aprendre a alliberar-se del m\xc3\xb3n material a trav\xc3\xa9s de la revelaci\xc3\xb3. Segons aquesta tradici\xc3\xb3, les respostes a les q\xc3\xbcestions espirituals s\'havien de trobar a dins d\'un mateix, no a fora. A m\xc3\xa9s, el cam\xc3\xad gn\xc3\xb2stic no necessita la intermediaci\xc3\xb3 de l\'Esgl\xc3\xa9sia per la salvaci\xc3\xb3. Diversos acad\xc3\xa8mics, com Edward Conze i Elaine Pagels, suggereixen que el gnosticisme barreja ensenayments atribu\xc3\xafts a Jes\xc3\xbas de Natzaret amb els ensenyaments que es troben en les tradicions orientals.'